**Pornaisten kunnankirjasto** on Pornaisten kirkonkylässä toimiva yleinen kirjasto. Koulukeskuksen lähellä sijaitsevan, vuonna 1999 valmistuneen kirjastorakennuksen on suunnitellut arkkitehti Saara Juola. Rakennuksen alakerrassa sijaitsee myös näyttelytilaksi soveltuva Pellavasali.

Pornaisten kirjasto palvelee asiakkaitaan kirjastorakennuksen ohella ja verkkokirjaston välityksellä. Verkkokirjasto on toteutettu osana useiden Uudenmaan kirjastojen muodostamaa seudullista kirjastokimppaa eli Helle-kirjastoja, jonka osa Pornaisten kunnankirjasto on. Muiden Helle-kirjastojen palvelut ovat myös pornaislaisten käytettävissä.

Sisäkuva Pornaisten kunnankirjaston maisemaikkunasta kesällä 2022.
Lisäksi Pornaisten kirjastolla on oma YouTube-kanavansa.

#### Historia

Pornaisten ensimmäinen kirjasto, Porneesin lainakirjasto, on perustettu vuonna 1871. Lainakirjasto perustettiin kyläläisten toimesta, lisäksi yhdistykset perustivat omia kirjastoja 1800-luvun lopulla ja 1900-luvun alussa. Porneesin lainakirjastoon kustannettiin ensimmäiset kirjat arpajaisvaroilla. Lisäksi Pornaisissa syntynyt, Porvoon seudulla vaikuttanut kauppaneuvos Johannes Askolin lahjoitti kirjastolle yli 100 teosta. Kirjasto toimi koulun yhteydessä ja kirjoja sai lainata kuka tahansa kuntalainen, joka sitoutui noudattamaan lainaussääntöjä. Kirjaston hoidosta vastasi eläköitymiseensä 1910 asti opettaja Henrik Johan Pekkola.

Porneesin lainakirjasto oli aineiston määrän suhteen kahdeksanneksi suurin Uudenmaan maalaiskunnista 1800-1900 -lukujen taitteessa. Kirjoja oli tuolloin 450, kun suurimmalla eli Fiskarsin tehtaan kaksikielisellä kirjastolla oli niteitä lähes 1825. Nykyisellään kokoelmassa on noin 600 enimmäkseen 1800-luvulla painettua nimekettä, jotka on luetteloitu kirjastotietokantaan. Osa kokoelmasta on digitoitu vuonna 2012 Uudenmaan elinkeino-, liikenne- ja ympäristökeskuksen hankerahoituksen turvin ja digitoitua aineistoa pystyy selailemaan Pornaisten kunnankirjaston kotiseutukokoelman verkkogalleriassa Sanapaltissa ().

Porneesin lainakirjaston toiminta päättyi 1910-1920 -lukujen taitteessa. Tämän jälkeen yleisiä kirjastopalveluja kunnassa sai vasta, kun kunnan varoin ylläpidetty kantakirjasto perustettiin vuonna 1944.

Lähteet
-------

1. ↑  Suomen yleisten kirjastojen tilastot *tilastot.kirjastot.fi*. Viitattu 29.8.2022.
2. ↑  Pornaisten kunnankirjasto Helle-kirjastot, helle.finna.fi. Viitattu 7.6.2021.
3. 1 2  Pornaisten kunnankirjasto (Kirjastohakemisto) kirjastot.fi.  Arkistoitu 7.6.2021. Viitattu 7.6.2021.
4. 1 2  Pornaisten kunnankirjasto Pornaisten kunta, pornainen.fi. Viitattu 7.6.2021.
5. ↑   Kirjatoukat, herätys – entistä kattavampi kirjasto palvelee taas *Uusimaa, uusimaa.fi*.  28.5.2017. Viitattu 7.6.2021.
6. ↑  Verkkoluentoja Pornaisten kirjaston Youtubessa  6.5.2021. Mäntsälän Uutiset, mantsalanuutiset.fi. Viitattu 7.6.2021.
7. 1 2  Sivén, Nina: *Porneesin lainakirjastot vuodesta 1871*, s. 13, 17. Pornaisten kunta, 2012.
8. ↑  Sivén, Nina: *Porneesin lainakirjastot vuodesta 1871*, s. 15-16. Pornaisten kunta, 2012.
9. ↑  Sivén, Nina: *Porneesin lainakirjastot vuodesta 1871*, s. 18. Pornaisten kunta, 2012.

Aiheesta muualla
----------------

* Seutuvarausjärjestelmä kirjastoihin (5.3.2009) (yle.fi)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Pornaisten kunnankirjasto (Q107136862)ohje |
| --- |
|  |
| esiintymä kohteesta | kunnankirjasto |
|  |
| valtio | Suomi |
|  |
| sijaitsee hallinnollisessa yksikössä | Pornainen |
|  |
| katuosoite | Kirkkotie 174, 07170 Pornainen |
|  |
| koordinaatit | 60°28′37″N 25°22′24″E﻿ / ﻿60.47698°N 25.37322°E﻿ / 60.47698; 25.37322 |
|  |
|  |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* ISNI

 |

 |